สวัสดีค่ะหนูอายุ 16 ปี หนูมีอาการ ชอบเก็บตัวอยู่ในห้องไม่ชอบที่ ที่มีคนเยอะๆไม่ชอบเสียงดังๆ ไม่ชอบเข้าสังคมแล้วก็เป็นคนโลกส่วนตัวสูงค่ะ หนูไม่รู้หนูเป็นโรคซึมเศร้าหรือป่าวเเต่ถามพี่ที่เขาเรียนเขาบอกว่าน่าจะเป็นเเต่หนูก็ไม่เเน่ใจ อาการของหนูเป็นมาจะปีเเล้วค่ะ หนูนอนไม่ค่อยหลับ นอนอีกทีก็เช้าเบื่ออาหารหงุดหงิดง่ายมากแล้วก็เคยทำร้ายตัวเองมา 3 ครั้งเเล้วค่ะเคยคิดอยากจะฆ่าตัวตายมา 2 ครั้ง หนูรู้สึกเหนื่อยทุกอย่าง ไม่อยากทำอะไร ไม่มีเเรง ไม่อยากคุยกับใครอยู่เเต่กับตัวเอง มันเครียดทุกอย่างมันมืดไปหมดหนูไม่รู้จะทำยังไง นอนก็นอนไม่หลับพยายามนอนก็นอนไม่หลับค่ะ นอนไม่หลับมาหลายเดือนเเล้ว หนูเป็นอะไรคะ.
สวัสดีค่ะ จากอาการดังกล่าวมานั้น เข้าข่ายเป็นโรคซึมเศร้าได้ค่ะโรคซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ และมีอาการติดต่อกันเกิน 2 อาทิตย์โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมอาการเหล่านี้ควรเฝ้าระวัง และถ้าพบว่าเข้าข่ายจริง ควรรีบไปพบจิตแพทย์เพื่อทำการประเมินสภาพจิตเบื้องต้นแนะนำเรื่องการแก้ไขปัญหาในชีวิต และหากิจกรรมที่ชอบทำเพื่อผ่อนคลายความเครียด ความกังวลที่มีพูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์